C 79/18
LT
Europos Sąjungos oficialusis leidinys
2023 3 2
Vartojimo būdų persvarstymas 8. atkreipia dėmesį į tai, kad 2000–2015 m. pasaulinė tekstilės gamybos apimtis beveik padvigubėjo.
Kadangi drabužiai sudaro didžiausią ES suvartojamų tekstilės gaminių dalį (81 %), tendencija vis trumpiau dėvėti drabužius prieš juos išmetant dar labiau prisideda prie netvarių perteklinės produkcijos ir perteklinio vartojimo modelių;
9. ragina vis dažniau taikyti intervencijos modelius, kuriais būtų skatinamas sąmoningas ir tvarus tekstilės medžiagų naudojimas, ypač tų rūšių drabužių, kurie, tikėtina, bus išmesti anksčiau nei baigsis jų naudojimo laikas.
Tokiomis priemonėmis kaip apsikeitimo sistemos (angl. swap schemes), mados bibliotekos ir informuotumo didinimo kampanijos šalinamos įvairios kliūtys, susijusios su išankstinėmis nuostatomis dėl dėvėtų drabužių kokybės, higienos ar siūlomų gaminių įvairovės;
10. pabrėžia, kad reikia aktyviau ieškoti novatoriškų sprendimų (mašinų, įrenginių, skaitmeninių platformų), skirtų surinktų tekstilės atliekų rūšiavimui, pakartotiniam naudojimui ir perdirbimui, taip pat medžiagų elgsenos optimizavimui;
11. atkreipia dėmesį į tai, kad žiedinės ekonomikos produktų ir paslaugų paklausa rinkoje vis dar nepakankama, o tai yra didelė kliūtis žiedinės ekonomikos verslo modelių taikymui; ragina nacionalines, regionų ir vietos valdžios institucijas skatinti priemones, kuriomis remiamas verslo modelių, pagrįstų naudojimo, o ne turėjimo kultūra, taikymas, nustatant tekstilės gaminių (įskaitant atliekų srautus) vežimo ir prekybos taisykles ir skatinant reguliavimo paskatas (pvz., PVM sumažinimą arba didesnės gamintojo atsakomybės principo taikymą), kad vietoj pirkimo būtų remiama nuoma, dalijimosi, nebedėvimų drabužių surinkimo ir perpardavimo platformos bei naudotų prekių parduotuvės, taip pat iš naujo įvertinamos taisymo, perdirbimo ir priežiūros galimybės; taip pat pripažįsta, kad tokie verslo modeliai gali turėti teigiamo poveikio aplinkos tvarumo veiksmingumui sveikatos, turizmo, statybos ir kituose svarbiausiuose viešųjų paslaugų sektoriuose;
12. palankiai vertina iniciatyvą suteikti vartotojams daugiau galių dalyvauti žaliojoje pertvarkoje (2) ir su tuo susijusias ES taisykles, kuriomis bus užtikrinta, kad pardavimo vietose vartotojai gautų informaciją apie tekstilės gaminių komercinę patvarumo garantiją, taip pat atitinkamą informaciją apie jų taisymą; ragina Komisiją toliau dėti pastangas nustatyti visų rūšių ekologiškumo teiginiams taikytinus būtinuosius kriterijus pagal Ekologiškumo teiginių iniciatyvą (3);
Siekti, kad žiedinis projektavimas taptų įprasta praktika 13. pripažįsta, kad projektavimu, kuriuo siekiama didesnio gaminių patvarumo, galima pailginti tekstilės, aprangos, odos gaminių ir avalynės naudojimo trukmę ir taip sumažinti atliekų kiekį ir bendrą pirminių žaliavų ir cheminių medžiagų naudojimą; palankiai vertina Komisijos darbą rengiant privalomus konkretiems gaminiams taikomus ekologinio projektavimo reikalavimus siekiant padidinti tekstilės gaminių patvarumą, pakartotinio naudojimo, taisymo, perdirbimo uždarame cikle galimybes ir privalomą perdirbtosios medžiagos dalį;
14. tvirtai pritaria tam, kad reikia bendrų tvarumo standartų, kurie būtini siekiant įtraukti prekių ženklus į jų gaminių poveikio aplinkai vertinimą;
15. palankiai vertina strategijoje numatytus aspektus dėl aiškesnės informacijos apie tekstilės, aprangos, odos gaminių ir avalynės sektoriaus žiediškumą ir skaitmeninį gaminio pasą, pagrįstus privalomais informavimo apie žiediškumą ir kitus pagrindinius aplinkosaugos aspektus reikalavimais; ragina Komisiją sudaryti galimybę visiems suinteresuotiesiems subjektams ir vartotojams naudotis skaitmeniniu gaminio pasu ir į jį įtraukti informaciją apie darbo sąlygas ir apie tai, kaip taisyti ir pakartotinai naudoti gaminius;
16. mano, kad nustatant minimalius reikalavimus tekstilės, aprangos, odos gaminių ir avalynės sektoriaus gaminiams turėtų būti siekiama pagerinti bendrą aplinkosauginį veiksmingumą per visą gyvavimo ciklą ir laikomasi šių principų:
(2) (3)
COM (2022) 143 – Pasiūlymas dėl Direktyvos dėl vartotojams daugiau galių dalyvauti žaliojoje pertvarkoje suteikimo gerinant apsaugą nuo nesąžiningos komercinės veiklos ir informavimą.
Iniciatyva dėl ekologiškumo teiginių pagrindimo.
Aplinka, Europos Komisija (europa.eu).